b'\n_START_ARTICLE_\nArhitectura din Azerbaidjan\n_START_PARAGRAPH_\nArhitectura din Azerbaidjan (\xc3\xaen azer\xc4\x83 Az\xc9\x99rbaycan memarl\xc4\xb1\xc4\x9f\xc4\xb1) se refer\xc4\x83 la dezvoltarea arhitecturii \xc3\xaen Azerbaidjan._NEWLINE_Arhitectura \xc3\xaen Azerbaidjan, de obicei, combin\xc4\x83 elemente orientale \xc8\x99i occidentale. Multe vechi comori arhitecturale, cum ar fi Turnul Domni\xc8\x9belor\xc2\xa0\xc8\x99i Palatul \xc8\x98ahilor din \xc8\x98irvan\xc2\xa0din ora\xc8\x99ul fortificat Baku supravie\xc8\x9buiesc \xc3\xaen Azerbaidjanul de azi. Printre comorile arhitecturale medievale care reflect\xc4\x83 influen\xc8\x9ba mai multor \xc8\x99coli sunt Palatul Shirvanshahs din Baku,\xc2\xa0Palatul Shaki Khans \xc3\xaen ora\xc8\x99ul Shaki \xc3\xaen partea central-nordic\xc4\x83 a Azerbaidjanului, Templul Surakhany \xc3\xaen\xc2\xa0Peninsula Apsheron, o serie de poduri peste\xc2\xa0R\xc3\xa2ul Aras\xc2\xa0\xc8\x99i mai multe mausolee. \xc3\x8en secolul XIX \xc8\x99i \xc3\xaenceputul secolului XX, pu\xc8\x9bin\xc4\x83 arhitectur\xc4\x83 monumental\xc4\x83 a fost creat\xc4\x83, dar au fost construite remarcabile re\xc8\x99edin\xc8\x9be \xc3\xaen Baku \xc8\x99i \xc3\xaen alte par\xc8\x9bi. Printre cele mai recente monumente arhitecturale,\xc2\xa0 metroul din Baku este de remarcat pentru decorul generos.\xc2\xa0\n_START_SECTION_\nPalatul \xc8\x98ahilor din \xc8\x98irvan\n_START_PARAGRAPH_\nDinastia \xc8\x99ahilor a condus statul \xc8\x98irvan, \xc3\xaen nordul Azerbaidjanului, din secolul VI p\xc3\xa2n\xc4\x83 \xc3\xaen secolul XVI. \xc3\x8en secolul XII, aten\xc8\x9bia lor s-a deplasat spre Baku, c\xc3\xa2nd \xc8\x99ahul Manoochehr al III-lea a ordonat ca ora\xc8\x99ul s\xc4\x83 fie \xc3\xaenconjurat cu ziduri. \xc3\x8en 1191, dup\xc4\x83 ce un cutremur devastator a distrus vechea capital\xc4\x83 \xc8\x98amakhi, re\xc8\x99edin\xc8\x9ba \xc8\x99ahilor a fost mutat\xc4\x83 la Baku \xc8\x99i s-au pus bazele complexului arhitectural \xc8\x98irvan\xc8\x99ah. Acest complex, construit pe cel mai \xc3\xaenalt punct al colinei Iceari \xc8\x98ahar, r\xc4\x83m\xc3\xa2ne unul dintre cele mai remarcabile monumente de arhitectur\xc4\x83 medieval\xc4\x83 din Azerbaidjan.\xc2\xa0_NEWLINE_Diferitele sec\xc8\x9biuni ale complexului \xc8\x98irvan\xc8\x99ah nu au fost toate create \xc3\xaen acela\xc8\x99i timp, nu a existat un plan general pentru \xc3\xaentregul complex de construc\xc8\x9bii. Mai degrab\xc4\x83, fiecare cl\xc4\x83dire a fost ad\xc4\x83ugat\xc4\x83 atunci c\xc3\xa2nd s-a ivit necesitatea._NEWLINE_Cea mai mare parte din construc\xc8\x9bie a fost f\xc4\x83cut\xc4\x83 \xc3\xaen secolul XV, \xc3\xaen timpul domniei lui Khalilullah I \xc8\x99i fiul s\xc4\x83u Farrukh Yassar, \xc3\xaentre 1435-1442._NEWLINE_Cl\xc4\x83dirile care apar\xc8\x9bin complexului includ ceea ce pare a fi fost un cartier de locuin\xc8\x9be, o moschee, Divankhana (Consiliul regelui) \xc3\xaen form\xc4\x83 octogonal\xc4\x83, un morm\xc3\xa2nt pentru membrii familiei regale, mausoleul lui Seyid Yahya Bakuvi (un faimos astronom al timpului) \xc8\x99i o baie comunal\xc4\x83._NEWLINE_Toate aceste cl\xc4\x83diri, cu excep\xc8\x9bia spa\xc8\x9biilor de locuit \xc8\x99i a b\xc4\x83ii, sunt destul de bine conservate. Complexul \xc8\x98irvan\xc8\x99ah este \xc3\xaen curs de reconstruc\xc8\x9bie. Are 27 de camere la primul etaj \xc8\x99i 25 la cel de-al doilea._NEWLINE_Func\xc8\x9bia real\xc4\x83 a complexului \xc8\x98irvan\xc8\x99ah este \xc3\xaenc\xc4\x83 \xc3\xaen curs de investigare. De\xc8\x99i frecvent a fost descris ca un palat, unii exper\xc8\x9bi \xc3\xaenc\xc4\x83 \xc3\xae\xc8\x99i pun \xc3\xaentreb\xc4\x83ri. Complexul pur \xc8\x99i simplu nu are grandoare regal\xc4\x83; de exemplu, nu exist\xc4\x83 intr\xc4\x83ri somptuoase pentru primirea oaspe\xc8\x9bilor, nici dormitoare regale. Cele mai multe dintre camere par mai potrivite pentru birouri mici sau locuin\xc8\x9be pentru c\xc4\x83lug\xc4\x83ri.\n_START_SECTION_\nDivankhana\n_START_PARAGRAPH_\nAceast\xc4\x83 cl\xc4\x83dire unic\xc4\x83 are forma unui pavilion octogonal. Poarta\xc2\xa0de intrare este minu\xc8\x9bios lucrat\xc4\x83 \xc3\xaen calcar._NEWLINE_Inscrip\xc8\x9bia central\xc4\x83 cu data construc\xc8\x9biei \xc8\x99i numele arhitectului au fost eliminate dup\xc4\x83 ce \xc8\x99ahul Ismayil Khatai a cucerit Baku, \xc3\xaen 1501._NEWLINE_Cu toate acestea, exist\xc4\x83 dou\xc4\x83 medalioane hexagonale foarte interesante pe fiecare parte a intr\xc4\x83rii. Fiecare este format\xc4\x83 din \xc8\x99ase romburi cu modele sculptate foarte neobi\xc8\x99nuit \xc3\xaen piatr\xc4\x83. Fiecare design elaborat include principii fundamentale ale credin\xc8\x9bei \xc8\x99iite: "Nu exist\xc4\x83 alt Dumnezeu \xc3\xaen afar\xc4\x83 de Dumnezeu. Mohammed este profetul lui. Ali este capul credincio\xc8\x99ilor." \xc3\x8en mai multe romburi, cuv\xc3\xa2ntul "Allah" (Dumnezeu) este cioplit \xc3\xaen sens invers, astfel \xc3\xaenc\xc3\xa2t acesta poate fi citit \xc3\xaentr-o oglind\xc4\x83. Se pare c\xc4\x83 sculpturile "\xc3\xaen oglind\xc4\x83" erau destul de frecvente \xc3\xaen lumea oriental\xc4\x83 \xc3\xaen vremea aceea._NEWLINE_Oamenii de \xc8\x99tiin\xc8\x9b\xc4\x83 cred c\xc4\x83 Divankhana a fost un mausoleu destinat lui Khalilullah I. Rotonda de aici seam\xc4\x83n\xc4\x83 cu cele g\xc4\x83site \xc3\xaen mausoleele din Bayandur \xc8\x99i Mama-Khatun din Turcia. De asemenea, mica sal\xc4\x83 care precede holul octogonal principal este o tr\xc4\x83s\xc4\x83tur\xc4\x83 comun\xc4\x83 \xc3\xaen mausoleele din statul \xc8\x98irvan.\n_START_SECTION_\nMorm\xc3\xa2ntul \xc8\x99ahilor statului \xc8\x98irvan\n_START_PARAGRAPH_\nAceast\xc4\x83 cl\xc4\x83dire este situat\xc4\x83 la nivelul inferior al solului \xc8\x99i este cunoscut\xc4\x83 sub numele Turba (cript\xc4\x83). O inscrip\xc8\x9bie dateaz\xc4\x83 cripta \xc3\xaentre 1435-1436 \xc8\x99i spune c\xc4\x83 Khalilullah I a construit-o pentru mama lui Bika Khanim \xc8\x99i fiul s\xc4\x83u Farrukh Yamin. Mama lui a murit \xc3\xaen 1435 \xc8\x99i fiul s\xc4\x83u a murit \xc3\xaen 1442, la v\xc3\xa2rsta de \xc8\x99apte ani. Mai mult de zece morminte au fost descoperite mai t\xc3\xa2rziu; acestea pot s\xc4\x83 fi apar\xc8\x9binut altor membri ai familiei \xc8\x98ahului, inclusiv doi fii care au murit \xc3\xaen timpul vie\xc8\x9bii sale._NEWLINE_Intrarea \xc3\xaen morm\xc3\xa2nt este decorat\xc4\x83 cu stalactite sculptate \xc3\xaen calcar. Una dintre cele mai interesante caracteristici ale acestei por\xc8\x9bi sunt dou\xc4\x83 medalioane \xc3\xaen form\xc4\x83 de pic\xc4\x83tur\xc4\x83 de fiecare parte de a inscrip\xc8\x9biei coranice. La \xc3\xaenceput, ele par a fi fost doar decorative._NEWLINE_Turba este unul dintre pu\xc8\x9binele locuri \xc3\xaen complexul \xc8\x98irvan\xc8\x99ah unde \xc8\x99tim numele arhitectului care a construit structura. \xc3\x8en poarta cavoului, numele "Ma\' mar (arhitect) Ali" este sculptat, dar \xc3\xaen sens invers, ca reflectat \xc3\xaentr-o oglind\xc4\x83. Unii cercet\xc4\x83tori sugereaz\xc4\x83 c\xc4\x83, dac\xc4\x83 \xc8\x99ahul ar fi descoperit c\xc4\x83 arhitectul s\xc4\x83u \xc8\x99i-a \xc3\xaenscris numele \xc3\xaentr-o pozi\xc8\x9bie mai mare dec\xc3\xa2t a \xc8\x99ahului, el ar fi fost aspru pedepsit.\xc2\xa0\n_START_SECTION_\nVestigii istorice\n_START_PARAGRAPH_\nO alt\xc4\x83 sec\xc8\x9biune important\xc4\x83 este moscheea. Potrivit complicatelor inscrip\xc8\x9bii de pe minaretul ei, Khalilullah ar fi comandat construc\xc8\x9bia sa, \xc3\xaen 1441. Minaretul este de 22 de metri \xc3\xaen \xc3\xaen\xc4\x83l\xc8\x9bime (aproximativ 66 de picioare). Moscheea Gubad , care este la doar c\xc3\xa2\xc8\x9biva metri \xc3\xaen afara complexului, a fost construit\xc4\x83 \xc3\xaen secolul al 13-lea. Acesta a fost distrus \xc3\xaen 1918 \xc3\xaentr-un incendiu; numai bazele zidurilor \xc8\x99i coloanele au r\xc4\x83mas.\xc2\xa0_NEWLINE_Poarta lui Murad a fost ad\xc4\x83ugat\xc4\x83 t\xc3\xa2rziu l\xc3\xa2ng\xc4\x83 complex. O inscrip\xc8\x9bie pe poart\xc4\x83 spune c\xc4\x83 a fost construit\xc4\x83 de un cet\xc4\x83\xc8\x9bean din Baku pe nume Baba Rajab, \xc3\xaen timpul domniei sultanului otoman Murad al III-lea \xc3\xaen 1586. Se pare c\xc4\x83 a servit ca poart\xc4\x83 de acces la o cl\xc4\x83dire, dar nu se \xc8\x99tie ce fel de cl\xc4\x83dire sau chiar dac\xc4\x83 cl\xc4\x83direa a existat vreodat\xc4\x83.\n_START_SECTION_\nZg\xc3\xa2rie-nori \xc8\x99i monument uria\xc8\x99e\n_START_PARAGRAPH_\nLa sf\xc3\xa2r\xc8\x99itul anilor 1990, apar o mul\xc8\x9bime de cl\xc4\x83diri foarte \xc3\xaenalte \xc3\xaen Baku, capitala Azerbaidjanului. Cele mai remarcabile cl\xc4\x83diri sunt "Turnurile Flac\xc4\x83r\xc4\x83", "Turnurile\xc2\xa0Portului Baku", "Trump International Hotel & Tower Baku", "Azur". "Turnul\xc2\xa0SOCAR" \xc8\x99i "Proiectul de Dezvoltare\xc2\xa0Semiluna" sunt \xc3\xaen construc\xc8\x9bie \xc8\x99i planificate pentru a fi cele mai \xc3\xaenalte dup\xc4\x83 finalizare.\n_START_SECTION_\nArhitectura secolului XX\n_START_PARAGRAPH_\nEtapa Ini\xc8\x9bial\xc4\x83 de dezvoltare arhitectural\xc4\x83 \xc3\xaen Azerbaidjan \xc3\xaen perioada sovietic\xc4\x83 se refer\xc4\x83 la \xc3\xaenfiin\xc8\x9barea cartiere de locuin\xc8\x9be muncitore\xc8\x99ti \xc3\xaen Baku, cum ar fi Binagadi, Rasulzade, Bakikhanov, Montin, Mammadyarov._NEWLINE_Primul program al absolven\xc8\x9bilor Facult\xc4\x83\xc8\x9bii de Construc\xc8\x9bii al Institutului Politehnic din Azerbaidjan a fost \xc3\xaen 1929. Tinerii arhitec\xc8\x9bi S. Dadashov \xc8\x99i M. Useynov au creat uzina Bayil (azi maternitate), noua cl\xc4\x83dire a Institutului Industrial din Azerbaidjan\xc2\xa0 (\xc3\xaen prezent Academia de Stat pentru Petrol \xc8\x99i Industrie) (1932), Casa Arti\xc8\x99tilor Plastici, o serie de cl\xc4\x83diri reziden\xc8\x9biale, \xc8\x98coala Tehnic\xc4\x83 Pedagogic\xc4\x83 \xc3\xaen Gazakh (toate \xc3\xaen 1933)._NEWLINE_Teatrul Nizami \xc8\x99i fosta cl\xc4\x83dire a Ministerului Industriei Alimentare au fost construite pe baza proiectelor lui S. Dadashov \xc8\x99i ale lui M. Useinov, sunt diferite de alte cl\xc4\x83diri datorit\xc4\x83 structurii volumelor lor \xc8\x99i a solu\xc8\x9biilor arhitecturale_NEWLINE_La sf\xc3\xa2r\xc8\x99itul anilor 1930, multe cl\xc4\x83diri au fost construite \xc3\xaen restul \xc8\x9b\xc4\x83rii: s-a \xc3\xaenceput lucrarea aspectului arhitectonic general al unor ora\xc8\x99e precum Yevlakh, Khankendi\xc2\xa0\xc8\x99i Sheki._NEWLINE_Biblioteca Na\xc8\x9bional\xc4\x83\xc2\xa0a Azerbaidjanului, numit\xc4\x83 dup\xc4\x83 M. F. Axundov \xc8\x99i cunoscut\xc4\x83 ca cea mai mare cl\xc4\x83dire de bibliotec\xc4\x83 din Caucaz, a fost construit\xc4\x83 \xc3\xaen 1961 prin sinteza \xc3\xaentre stilul modern \xc8\x99i cel clasic. Proiectul acestei biblioteci a fost furnizat de c\xc4\x83tre Mihail Huseynov._NEWLINE_Mausoleele Yusif ibn Kuseyr \xc8\x99i Momina Khatun, create de Adjami Nakhchivani, care au aniversat 850 de ani \xc3\xaen 1976, au fost salvate de la distrugere \xc8\x99i reconstruite._NEWLINE_Palatul Preziden\xc8\x9bial a fost construit pe baza unui proiect semnat de Fuad Orujov (manager de proiect), de Tahir Allahverdiyev (arhitect) \xc8\x99i de Madat Khalafov (designer) \xc3\xaen perioada 1977-1986. Palatul Preziden\xc8\x9bial este o cl\xc4\x83dire cu dou\xc4\x83sprezece etaje, cu materiale din marmur\xc4\x83 \xc8\x99i granit._NEWLINE_Au fost luate m\xc4\x83suri pentru renovarea unor ora\xc8\x99e istorice precum\xc2\xa0Shaki (1968), Iceari \xc8\x98ahar \xc3\xaen zona Baku, \xc8\x98u\xc8\x99a \xc8\x99i Ordubad ( toate \xc3\xaen 1977), a\xc8\x99ezarea\xc2\xa0Lahidj\xc2\xa0(1980), satul\xc2\xa0Nardaran\xc2\xa0(1992), ora\xc8\x99ul\xc2\xa0Shabran, regiunea\xc2\xa0Davaci\xc2\xa0(2002), satul Lisu, Regiunea Qakh\xc2\xa0(2002), Banca Arpaceai, regiunea\xc2\xa0Ordubad\xc2\xa0(2002), Turnul Kiraggala, satul Ki\xc8\x99, regiunea \xc8\x98eki (2003), Pir Huseyn khanagah (locuin\xc8\x9be), regiunea Hadjigabul (2004); toate au fost declarate obiective arhitecturale protejate.\n_START_SECTION_\nTurnurile Flac\xc4\x83r\xc4\x83\n_START_PARAGRAPH_\nAzerbaidjan a fost mult timp numit \xc8\x9aara de Foc. Din acest motiv, motivul fl\xc4\x83c\xc4\x83rii este des folosite \xc3\xaen aceast\xc4\x83 \xc8\x9bar\xc4\x83. Arhitectura Turnurilor Flac\xc4\x83r\xc4\x83 are structura \xc3\xaen form\xc4\x83 de flac\xc4\x83r\xc4\x83, suprafa\xc8\x9ba turnurilor fiind acoperit\xc4\x83 cu leduri care s\xc4\x83 creeze imaginea uor fl\xc4\x83c\xc4\x83ri.\xc2\xa0Este cea mai \xc3\xaenalt\xc4\x83 cl\xc4\x83dire din \xc8\x9bar\xc4\x83, cu o \xc3\xaen\xc4\x83l\xc8\x9bime de 182 m. Suprafa\xc8\x9ba total\xc4\x83 a cl\xc4\x83dirii este de 235 000 de metri p\xc4\x83tra\xc8\x9bi. Turnurile Flac\xc4\x83ra consist\xc4\x83 \xc3\xaen trei cl\xc4\x83diri, incluz\xc3\xa2nd hotel, apartamente \xc8\x99i birouri. Construc\xc8\x9bia cl\xc4\x83dirii a \xc3\xaenceput \xc3\xaen 2007, cu finalizare \xc3\xaen 2012. \xc3\x8en anul 2013, a primit distinc\xc8\x9bia "Cel mai bun hotel \xc8\x99i centru turistic" acordat de MIPIM.\n_START_SECTION_\nCentrul de Cultur\xc4\x83 Haydar Aliyev\xc2\xa0\n_START_PARAGRAPH_\nUna dintre cele mai importante \xc8\x99i vizibile exemple de arhitectur\xc4\x83 nou\xc4\x83 \xc3\xaen Azerbaidjan este Centrul\xc2\xa0Haydar. Centrul Haydar Aliyev include istoria intr\xc4\x83rii M\xc4\x83rii Caspice\xc2\xa0\xc3\xaen mitologia azer\xc4\x83. Arhitectul irakiano-britanic Zaha Hadid a fost numit\xc2\xa0designerul arhitectural\xc2\xa0al centrului \xc3\xaen 2007. Centrul este considerat a fi unul dintre simbolurile moderne ale ora\xc8\x99ului Baku. Zona complexului\xc2\xa0 are 16 hectare. Linia dreapt\xc4\x83 nu a fost folosit\xc4\x83 deloc \xc3\xaen proiect. Liniile cl\xc4\x83dirii simbolizeaz\xc4\x83 fuziunea trecutului cu viitorul. Centrul \xc3\xae\xc8\x99i propune s\xc4\x83 rup\xc4\x83 cu arhitectura monumental\xc4\x83 sovietic\xc4\x83, care este destul de comun\xc4\x83 \xc3\xaen Baku, \xc8\x99i s\xc4\x83 exprime sensibilitatea culturii azere.\n_START_SECTION_\nCrystal Hall\xc2\xa0\n_START_PARAGRAPH_\nBaku Crystal Hall este un complex sportiv, care a fost construit pentru a g\xc4\x83zdui Eurovision 2012\xc2\xa0care s-a \xc8\x9binut la Baku. _NEWLINE_Arena Na\xc8\x9bional\xc4\x83 de Gimnastic\xc4\x83, conceput\xc4\x83 pentru 9.000 de persoane, este situat\xc4\x83 \xc3\xaen apropiere de sta\xc8\x9bia de metrou Koroghlu\xc2\xa0 de pe autostrada Heydar Aliyev .\xc2\xa0Num\xc4\x83rul de locuri poate fi modificat de la 5.000 la 9.000, \xc3\xaen func\xc8\x9bie de natura competi\xc8\x9biei.'